Komission tiedonanto – Oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa 29 päivänä toukokuuta 2000 annetun neuvoston asetuksen (EY) N:o 1348/2000 23 artiklaan perustuvia jäsenvaltioiden ilmoituksia koskeva ensimmäinen päivitys



Virallinen lehti nro C 202 , 18/07/2001 s. 0010 - 0015



Oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa 29 päivänä toukokuuta 2000 annetun neuvoston asetuksen (EY) N:o 1348/2000 23 artiklaan perustuvia jäsenvaltioiden ilmoituksia(1) koskeva ensimmäinen päivitys (2001/C 202/07) Tämä päivitys sisältää jäsenvaltioiden toimittamat lisätiedot ja muutokset. Alankomaita (9 artiklaan liittyvät lisätiedot) ja Saksaa koskevia tietoja päivitetään vielä tuonnempana. Jos osoite- tai muut asiatiedot muuttuvat, korjaus tietoihin tehdään jatkossa komission Internet-sivustolla (http://europa.eu.int/comm/justice_home/unit/civil_reg1348_fi.htm); korjauksesta ei ilmoiteta Euroopan yhteisöjen virallisessa lehdessä. 1 Lisätään johdanto-osaan seuraava kappale: "Jos jäsenvaltio ei ole antanut ilmoitusta erityisistä 14 artiklaan liittyvistä kielisäännöksistä, se osoittaa soveltavansa 8 artiklassa säädettyjä kielisäännöksiä." 2 Belgian osalta Poistetaan 2 artiklan 5 ja 7 kohdassa olevat sulkeet. Lisätään 3 artiklaan uusi viimeistä edellinen kohta seuraavasti: "Tietoja voidaan toimittaa postitse, faksilla, sähköpostilla tai puhelimitse.". Korvataan 9 artikla seuraavasti: "9 artikla Tiedoksiantopäivä Belgia aikoo poiketa 9 artiklan 1 ja 2 kohdan säännöksistä laajentamalla 2 kohdan soveltamisalaa kuulumaan seuraavasti: 'Oikeudellisia ja muita asioita koskevan asiakirjan tiedoksiannon yhteydessä määräytyy hakijaan nähden noudatettava tiedoksiantopäivä lähettävän jäsenvaltion lainsäädännön mukaisesti.' Perustelut Belgia katsoo, että hakijan oikeusturvan vuoksi häntä koskeva asiakirjan tiedoksiantopäivä on perusteltua vahvistaa sen estämättä, mitä toisen osapuolen suojasta säädetään 9 artiklan 1 kohdassa. Nykyisessä muodossaan 2 kohta voi loukata hakijan oikeuksia. Oikeudenkäynti- ja muiden asiakirjojen osalta on tärkeää todeta tiedoksiantoajankohta myös silloin kun lainsäädännössä ei aseteta mitään määräaikaa. Jos esimerkiksi se oikeudenkäynnin osapuoli, joka on hävinnyt asian ensimmäisessä oikeusasteessa, haluaa hakea muutosta, sen on voitava tehdä tämä odottamatta tuomion tiedoksiantamiseen liittyvien muodollisuuksien täytäntöönpanoa. Samoin jos henkilö antaa tiedoksi muun kuin oikeudellisen asiakirjan, jonka tarkoituksena on keskeyttää asian vanheneminen." Korvataan 14 artiklan viimeinen luetelmakohta seuraavasti: "- on käytettävä seuraavaa lomaketta: '>PIC FILE= "C_2001202FI.001101.TIF"> >PIC FILE= "C_2001202FI.001201.TIF"> >PIC FILE= "C_2001202FI.001301.TIF">' ". 3 Espanjan osalta Korvataan 2 artikla seuraavasti: "2 artikla Lähettävät viranomaiset Espanjassa lähettäviä viranomaisia ovat Secretarios Judiciales de los distintos Juzgados y Tribunales (eri tuomioistuinten notaarit)." Lisätään 14 artiklaan virke seuraavasti: "Lisäksi on noudatettava asetuksen 5 ja 8 artiklassa säädettyjä sääntöjä asiakirjojen kääntämisestä." 4 Irlannin osalta Korvataan 4 artikla seuraavasti: "4 artikla Asiakirjojen lähettäminen Pyyntölomake (vakiolomake) voidaan täyttää englanniksi tai gaeliksi." Korvataan 10 artikla seuraavasti: "10 artikla Todistus tiedoksiannosta ja tiedoksi annetun asiakirjan jäljennös Todistuslomake voidaan täyttää englanniksi tai gaeliksi." 5. Italian osalta Korvataan 9 artikla seuraavasti: "9 artikla Tiedoksiantopäivä Ei sovelleta poikkeuksia." Korvataan 19 artiklan kohta seuraavasti: "Italia ei anna 19 artiklan 2 ja 4 kohdassa tarkoitettua ilmoitusta." 6. Luxemburgin osalta Korvataan 2 artikla seuraavasti: "2 artikla Lähettävät viranomaiset Haastemiehet, joilla on toimivalta antaa asiakirjoja tiedoksi. Notaarit, joilla on toimivalta antaa asiakirjoja tiedoksi." Korvataan 19 artiklan toisessa kohdassa ilmaisu "tiedoksiantamisesta" ilmaisulla "antamisesta". 7. Alankomaiden osalta Korvataan 9 artikla seuraavasti: "9 artikla Tiedoksiantopäivä Alankomaat aikoo poiketa 9 artiklan 1 ja 2 kohdan säännöksistä. Tarkempi sanamuoto ilmoitetaan, kun se on hyväksytty parlamentissa." 8. Portugalin osalta Korvataan 14 artikla seuraavasti: "Portugali hyväksyy postitiedoksiannon, kun asiakirja lähetetään kirjattuna kirjeenä, josta annetaan vastaanottotodistus, ja sen mukana on asetuksen 8 artiklan säännösten mukainen käännös." 9. Suomen osalta Korvataan 4 artikla seuraavasti: "4 artikla Asiakirjojen lähettäminen Pyyntölomake voidaan täyttää suomeksi, ruotsiksi tai englanniksi." Korvataan 10 artikla seuraavasti: "10 artikla Todistus tiedoksiannosta ja tiedoksi annetun asiakirjan jäljennös Todistuslomake voidaan täyttää suomeksi, ruotsiksi tai englanniksi." 10. Yhdistyneen kuningaskunnan osalta Lisätään 3 artiklan kohtaan "2. Skotlanti" seuraava tieto: " S-posti: David.Berry@scotland.gsi.gov.uk " Korvataan 3 artiklan 4 kohta seuraavasti: "4. Gibraltar The Registrar of the Supreme Court of Gibraltar Supreme Court Law Courts 277 Main Street Gibraltar Puh. (350) 788 08 Faksi (350) 771 18." Korvataan 14 artikla seuraavasti: "14 artikla Postitiedoksiannot Postitiedoksianto hyväksytään, kun asiakirja toimitetaan kirjattuna kirjeenä. Vastaanottajaksi merkityltä henkilöltä tai muulta henkilöltä, joka on valmis ottamaan asiakirjan vastaan tämän puolesta, on saatava allekirjoitus todisteeksi asiakirjan toimittamisesta. Vastaanottajalla on oikeus kieltäytyä vastaanottamasta asiakirjaa, jos sen mukana ei ole virallista käännöstä englanniksi tai sellaisella kielellä, jota hän ymmärtää." Lisätään 15 artiklaan kohta seuraavasti: "3. Gibraltar: Gibraltar ei vastusta 15 artiklan 1 kohdan mukaista mahdollisuutta asiakirjojen suoraan tiedoksiantoon." Lisätään 19 artiklaan kohta seuraavasti: "3. Gibraltar: Harkitessaan vastaajan oikeutta hakea muutosta yksipuoliseen päätökseen tuomioistuimen on otettava huomioon, tekikö muutosta hakenut henkilö hakemuksensa viivytyksettä." (1) EYVL C 151, 22.5.2001, s. 4.